*Tämä artikkeli käsittelee jääkiekkoilijaa. Mark Lee on myös australialainen näyttelijä ja kanadalainen rap-artisti.*

**Mark Lee** (s. 11. syyskuuta 1984 Mount Pearl, Newfoundland ja Labrador, Kanada) on entinen kanadalainen jääkiekkoilija ja nykyinen valmentaja, joka toimii päävalmentajana Newfoundland and Labrador Major U18 Hockey Leaguen joukkueessa East Coast Blizzard.

Pelaajaura
----------

### Juniorisarjoissa

Lee pelasi junioriuransa aikana kolme kautta (2002–2005) MJAHL:ssä, QMJHL:ssä ja UHL:ssä. Hänen joukkueensa olivat:

* 2002–2003, 2004–2005: Amherst Ramblers (MJAHL)
* 2003–2004: Prince Edward Island Rocket (QMJHL)
* 2004–2005: Kansas City Outlaws (UHL)

Junioriliigoissa Lee pelasi yhteensä 373 ottelua, joissa teki 346 pistettä (101 maalia ja 245 syöttöpistettä). Jäähyaitiossa Lee vietti aikaa 385 minuuttia.

### AHL

Lee pelasi AHL:ssä vuosina 2005–2008. Ensimmäisellä AHL-kaudellaan hän pelasi 27 ottelua Bridgeport Sound Tigersin paidassa ja sai yhden maalin. Jäähyllä hän oli viisi kertaa eli 10 minuuttia. Toisella kaudella 2006–2007 hän pelasi vain kahdeksan ottelua Hartford Wolf Packissa. Tällä kertaa tilastoon merkittiin tehot 2+0 ja kuusi jäähyminuuttia. Viimeisellä AHL-kaudellaan 2007–2008 hän pelasi toisen kautensa Hartford Wolf Packin paidassa: 17 ottelua, tehot 1+5=6 ja jäähyjä neljä minuuttia.

### ECHL

ECHL:ssä hän pelasi samat kaudet kuin AHL:ssä ja yhden kauden sen jälkeenkin. Kaudella 2005–2006 hän teki 36 ottelussa tehot 6+19=25, ja sai jäähyminuutteja 30. Pudotuspeleissä hän sai yhdessä ottelussa tehot 1+1=2. Hänen joukkueensa oli Trenton Titans. Seuraavalla kaudella hän sai 59 ottelussa 80 (26+54) pistettä ja 64 jäähyminuuttia sekä pudotuspeleissä viidessä ottelussa tehot 1+3=4 ja jäähyminuutteja kuusi. Tällä kertaa joukkue oli Charlotte Checkers, joka säilyi hänen ECHL-joukkueenaan myös seuraavalla kaudella 2007–2008, jolloin hän pelasi 34 ottelua ja sai niissä 39 (18+21) pistettä. Pudotuspeliotteluita kertyi kolme, mutta pisteitä ei herunut kuten ei jäähyminuuttejakaan. Viimeisellä ECHL:ssä pelaamallaan kaudella 2008–2009 hän pelasi 49 ottelua: 14+33=47 pistettä ja 44 jäähyminuuttia.

### Tanskan vuosi

Tanskassa Lee on pelannut yhden kauden AL-Bank Ligaenissa. Hänen joukkueensa oli Esbjerg IK. Otteluita hän pelasi 36. Pisteitä hän sai pelaamissaan otteluissa yhteensä 42, joista 15 oli maaleja ja 27 syöttöpisteitä. Pudotuspeleissä otteluita kertyi tilille viisi, joissa pisteitä syntyi neljä (3 maalia ja 1 syöttöpiste) ja jäähyminuutteja neljä. Onnistuneen vuotensa jälkeen hän vaihtoi jälleen joukkuetta ja liigaa siirtyen pelaamaan SM-liiga -joukkue Tampereen Ilvekseen.

### SM-liiga

#### Ilves ja Ässät (2010–2012)

Kaudeksi 2010–2011 Lee siirtyi Suomeen SM-liigassa pelaavaan Tampereen Ilvekseen, joka hankki hänet vahvistukseksi edellisen kauden katastrofisen joulu–helmikuuvälin takia, jolloin joukkue ei voittanut melkein yhtäkään ottelua. Ensimmäisen ottelunsa SM-liigassa hän pelasi 16. syyskuuta 2010 toista tamperelaisseuraa Tapparaa vastaan. Ensimmäisen pisteensä hän saavutti seuraavassa ottelussa HPK:ta vastaan. Lopulta hän saavutti runkosarjassa aikana 53 ottelua, tehot 11+25=36 ja jäähyminuutteja 48 sekä pudotuspeleissä 6 ottelua, 3+3=6 ja 6 jäähyminuuttia. Seuraavalla kaudella 2011–2012 hän pelasi Ilveksessä tammikuuhun 2012 asti, kunnes Ilves ilmoitti, että joukkue on purkanut sopimuksen Leen kanssa.

Kolme päivää myöhemmin 26. tammikuuta 2012 Satakunnan Kansa kertoi Porin Ässien tehneen loppukauden sopimuksen Leen kanssa. Hän teki heti ensimmäisessä ottelussaan Ässissä maalin. Hän pelasi Ässissä 17 ottelua ja teki niissä yhteensä 13 pistettä (6 maalia ja 7 syöttöpistettä).

#### SaiPa ja Blues (2012–2013)

Kesäkuussa 2012 SaiPa ilmoitti tehneensä yksivuotisen sopimuksen Leen kanssa. Tammikuussa 2013 SaiPa ilmoitti purkaneensa sopimuksen yhteisymmärryksessä Leen kanssa. Lee ehti pelata SaiPan paidassa 18 ottelua ja teki siinä ajassa yhden maalin sekä syötti seitsemän. Seuraavana päivänä Lee teki loppukauden kattavan sopimuksen Espoo Bluesin kanssa. Lee sai Bluesissa heti ensimmäisessä ottelussaan Ässiä vastaan syöttöpisteen. Ensimmäisen maalinsa Bluesin paidassa Lee teki helmikuussa 2013 HPK:ta vastaan. Runkosarjan aikana Lee pelasi myös Bluesissa 18 ottelua. Yhteensä hän pelasi SaiPassa ja Bluesissa 36 ottelua tehden 2 maalia ja syöttäen 11.

Kahden viimeisen SM-liigassa vietetyn kauden aikana Lee pelasi neljässä eri joukkueessa.

### ECHL, DEL, EIHL ja Italia

SaiPaa ja Bluesia edellisellä kaudella edustanut Lee siirtyi lokakuussa 2013 ECHL:ssä pelaavaan San Francisco Bullsiin, jossa hän pelasi varakapteenina. Lee oli pelannut ECHL:ssä aikaisemmin 178 ottelua ja tehnyt niissä 191 pistettä (64+127). ECHL:ssä Lee pelasi 17 ottelua. Hän teki kolme maalia ja syötti kahdeksan. Hänelle kertyi myös 21 jäähyminuuttia.

Kesken kauden 2013–2014 Lee siirtyi San Franciscosta Saksaan DEL-joukkue Schwenninger Wild Wingsiin koeajalle.

Kaudeksi 2014–2015 Lee siirtyi pelaamaan EIHL:ään Nottingham Panthersiin. Lee ei kuitenkaan pelannut kauden aikana yhtäkään ottelua.

Seuraavaksi kaudeksi Lee teki sopimuksen italialaisen HC Fassan kanssa. Kesken kauden hän siirtyi SønderjyskEn joukkueeseen.

Kaudella 2016-2017 Lee kiekkoili Eispiraten Crimmitschaun joukkueessa Saksan toiseksi korkeimmalla sarjatasolla.

Kaudella 2017-2018 Lee pelasi Sterzing/Vipitenon joukkueessa Italiassa.

Kaudella 2018-2019 Lee pelasi romanialaisessa ASC Corona Brașovn joukkueessa 13 ottelun verran. Lee päätti ammattiuransa tähän kauteen.

Kaudesta 2019-2020 eteenpäin Lee on valmentanut East Coast Blizzardin joukkuetta.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2002–2003 | Amherst Ramblers | MJAHL | 47 | 21 | 32 | 53 | 66 | – | – | – | – | – |
| 2003–2004 | Prince Edward Island Rocket | QMJHL | 65 | 11 | 14 | 25 | 53 | 11 | 0 | 7 | 7 | 8 |
| 2004–2005 | Amherst Ramblers | MJAHL | 5 | 5 | 5 | 10 | 18 | – | – | – | – | – |
|  | Kansas City Outlaws | UHL | 78 | 20 | 47 | 67 | 65 | – | – | – | – | – |
| 2005–2006 | Bridgeport Sound Tigers | AHL | 27 | 1 | 0 | 1 | 10 | – | – | – | – | – |
|  | Trenton Titans | ECHL | 36 | 6 | 19 | 25 | 30 | 1 | 1 | 1 | 2 | 2 |
| 2006–2007 | Hartford Wolf Pack | AHL | 8 | 2 | 0 | 2 | 6 | 4 | 0 | 0 | 0 | 0 |
|  | Charlotte Checkers | ECHL | 59 | 26 | 54 | 80 | 64 | 5 | 1 | 3 | 4 | 6 |
| 2007–2008 | Hartford Wolf Pack | AHL | 17 | 1 | 5 | 6 | 4 | 3 | 0 | 0 | 0 | 2 |
|  | Charlotte Checkers | ECHL | 34 | 18 | 21 | 39 | 45 | 3 | 0 | 0 | 0 | 4 |
| 2008–2009 | Florida Everblades | ECHL | 49 | 14 | 33 | 47 | 44 | 11 | 4 | 4 | 8 | 10 |
| 2009–2010 | Esbjerg | AL-Bank Ligaen | 36 | 15 | 27 | 42 | 38 | 5 | 3 | 1 | 4 | 4 |
| 2010–2011 | Ilves | SM-liiga | 53 | 11 | 25 | 36 | 48 | 6 | 3 | 3 | 6 | 6 |
| 2011–2012 | Ilves | SM-liiga | 38 | 6 | 12 | 18 | 63 | – | – | – | – | – |
|  | Ässät | SM-liiga | 17 | 6 | 7 | 13 | 14 | 4 | 1 | 0 | 1 | 2 |
| 2012–2013 | SaiPa | SM-liiga | 18 | 1 | 7 | 8 | 14 | – | – | – | – | – |
|  | Blues | SM-liiga | 18 | 1 | 4 | 5 | 8 | – | – | – | – | – |
| 2013–2014 | San Francisco Bulls | ECHL | 17 | 3 | 8 | 11 | 21 | – | – | – | – | – |
|  | Schwenninger Wild Wings | DEL | 14 | 3 | 4 | 7 | 8 | – | – | – | – | – |
| 2014-2015 | Nottingham Panthers | EIHL | - | - | - | - | - | - | - | - | - | - |
| 2015-2016 | HC Fassa | Serie A | 21 | 8 | 12 | 20 | 30 | - | - | - | - | - |
|  | SønderjyskE Ishockey | Metal Ligaen | 12 | 5 | 6 | 11 | 8 | 13 | 3 | 9 | 12 | 22 |
| 2016-2017 | Eispiraten Crimmitschau | DEL2 | 41 | 14 | 19 | 33 | 64 | 11 | 3 | 4 | 7 | 22 |
| 2017-2018 | Sterzing/Vipiteno | Serie A | 1 | 0 | 0 | 0 | 0 | - | - | - | - | - |
|  | Sterzing/Vipiteno | Alps Hockey League | 16 | 8 | 13 | 21 | 22 | 4 | 2 | 2 | 4 | 0 |
| 2018-2019 | ASC Corona Brașov | Erste Liga | 13 | 1 | 8 | 9 | 12 | 4 | 0 | 2 | 2 | 2 |
|  | ASC Corona Braşov | Liga Națională de hochei | - | - | - | - | - | 8 | 1 | 3 | 4 | 4 |
| 3 kautta | Yhteensä | AHL | 52 | 4 | 5 | 9 | 20 | 7 | 0 | 0 | 0 | 2 |
| 5 kautta | Yhteensä | ECHL | 195 | 67 | 135 | 202 | 204 | 20 | 6 | 8 | 14 | 22 |
| 3 kautta | Yhteensä | SM-liiga | 144 | 25 | 55 | 80 | 147 | 10 | 4 | 3 | 7 | 8 |
| 1 kausi | Yhteensä | DEL | 14 | 3 | 4 | 7 | 8 | – | – | – | – | – |
| 1 kausi | Yhteensä | Alps Hockey League | 16 | 8 | 13 | 21 | 22 | 4 | 2 | 2 | 4 | 0 |
| 1 kausi | Yhteensä | DEL2 | 41 | 14 | 19 | 33 | 64 | 11 | 3 | 4 | 7 | 22 |
| 2 kautta | Yhteensä | Metal Ligaen/AL-Bank Ligaen | 48 | 20 | 33 | 53 | 46 | 18 | 6 | 10 | 16 | 26 |
| 1 kausi | Yhteensä | Erste Liga | 13 | 1 | 8 | 9 | 12 | 4 | 0 | 2 | 2 | 2 |
| 2 kautta | Yhteensä | Serie A | 22 | 8 | 12 | 20 | 30 | - | - | - | - | - |
| 2 kautta | Yhteensä | MJAHL | 52 | 26 | 37 | 63 | 84 | - | - | - | - | - |
| 1 kausi | Yhteensä | QMJHL | 65 | 11 | 14 | 25 | 53 | 11 | 0 | 7 | 7 | 8 |
| 1 kausi | Yhteensä | Liga Națională de hochei | - | - | - | - | - | 8 | 1 | 3 | 4 | 4 |
| 1 kausi | Yhteensä | UHL | 78 | 20 | 47 | 67 | 65 | - | - | - | - | - |
|

Muuta
-----

### Pahoinpitelyepäily

Leetä epäiltiin vuodenvaihteessa 2011–2012 pahoinpitelystä. Leen epäiltiin lyöneen hänelle vierasta miestä kasvoihin ravintola Miamissa, Tampereella. Hän sai tapahtumassa myös pienen vamman peukaloonsa, joka tulehtui. Vamman seurauksena oli tapausta seuranneista peleistä sivussa. Lee oli kertonut asiasta Ilveksen tuolloiselle päävalmentajalle Seppo Hiitelälle.

Lähteet
-------

* Mark Lee The Internet Hockey Databasessa (englanniksi)
* Mark Lee Eurohockey-sivustolla (englanniksi)
* Mark Lee *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10 11 12 13 14 15  Mark Lee EliteProspects. Viitattu 29.11.2015. (englanniksi)
2. ↑  Mark Lee ja Teemu Kesä Ilvekseen  17.5.2010. Liiga. Viitattu 29.11.2015.
3. ↑  Mark Lee jättää Ilveksen  23.1.2012. Jatkoaika.
4. ↑  SK: Ässät nappasi Mark Leen  26.1.2012. Jatkoaika.
5. ↑  Lee, Mark (Blues) SM-liiga.  Arkistoitu 29.5.2013.
6. ↑  Mark Lee SaiPan vahvuuteen  11.06.2012. SaiPa.
7. ↑  Mark Leen sopimus purettu  14.01.2013. SaiPa.
8. ↑  Mark Lee siirtyy Bluesiin  15.01.2013. SM-liiga.  Arkistoitu 16.1.2013.
9. ↑  Lee, Mark(Blues) SM-liiga.
10. ↑  Lee, Mark(Blues) SM-liiga.  Arkistoitu 29.5.2013.
11. ↑  Kaksi vuotta, neljä seuraa  29.1.2013. Jatkoaika.
12. ↑  Mark Lee ECHL-liigan San Franciscoon  6.10.2013. Jatkoaika.
13. ↑  Mark Lee im tryout  4.1.2014. Schwenninger Wild Wings.  Arkistoitu 3.3.2014.  (saksaksi)
14. ↑  GMB Panthers add forward Mark Lee for start of new season Nottingham Panthers.  Arkistoitu 8.12.2015. Viitattu 29.11.2015. (englanniksi)
15. ↑  Mark Lee Fassa  20.8.2015. Facebook:  HC Fassa. Viitattu 29.11.2015. (italiaksi)
16. ↑  Rikoksesta epäilty Ilves-hyökkääjä sivuun  3.1.2012. Satakunnan kansa.
17. ↑  Poliisi epäilee: Liigapelaaja kapakkatappelussa  2.1.2012. Satakunnan kansa.  Arkistoitu 22.2.2012.
18. ↑  Valmentaja: Mark myönsi minulle  2.1.2012. Iltalehti.  Arkistoitu 19.3.2012.